

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.novembrī **Nr.587**

 (prot.Nr.46, 33.§)

**Par zemes vienības, kadastra apzīmējums 0500 008 1320,**

**Aveņu ielas rajonā, Daugavpilī, daļas nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32.punktu, 40.punktu, ņemot vērā Daugavpils pilsētas domes (turpmāk – Domes) Pilsētbūvniecības un vides komisijas 2019.gada 5.jūlijā sēdes protokola izrakstu Nr.3, 2020.gada 28.februārī SIA “Vindeks” sertificēta nekustamo īpašumu vērtētāja Arvīda Badūna iesniegto nekustamā īpašuma, zemes vienības daļas ar kadastra numuru 0500 008 1320, Aveņu ielas rajonā, 160 m2 platībā, iespējamo tirgus nomas maksu - 0,71 EUR par 1 m2 mēnesī bez pievienotās vērtības nodokļa, Domes Īpašuma komitejas 2020.gada 5.novembra sēdes atzinumu un Domes Finanšu komitejas 2020.gada 5.novembra sēdes atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot iznomāšanai Daugavpils pilsētas pašvaldības īpašumā esošās zemes vienības, kadastra apzīmējums 0500 008 1320, Aveņu ielas rajonā, Daugavpilī, daļu 160 m2 platībā (turpmāk - Zemesgabals) bez apbūves tiesības uz 5 (pieciem) gadiem īslaicīgās lietošanas būves (tirdzniecības ēka ar autobusu pieturu) un terases izvietošana, rīkojot mutisku nomas tiesību izsoli.

2. Apstiprināt Zemesgabala nomas tiesību izsoles sākumcenu 114,00 EUR (viens simts četrpadsmit eiro) mēnesī.

3. Apstiprināt Zemesgabala nomas tiesību izsoles noteikumus.

4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs.

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs.

Komisijas locekļi: S.Pupiņa, Domes Pilsētplānošanas un būvniecības departamenta vadītāja,

 I.Vērdiņa, Domes Juridiskā departamenta Iekšējās inspekcijas nodaļas juriste,

 I.Ilarionova, Domes Īpašuma pārvaldīšanas departamenta

 Nekustamā īpašuma izvērtēšanas vecākā speciāliste.

5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

 6. Pilnvarot izsoles uzvarētāju izstrādāt un reģistrēt Zemesgabala zemes robežu, situācijas un apgrūtinājumu plānus Valsts nekustamā īpašuma kadastra informācijas sistēmā.

7. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Domes priekšsēdētājs *(personiskais paraksts)* I.Prelatovs